**Etický kódex člena a depozitu OZ MačkySOS**

1. Člen občianskeho združenia MačkySOS (ďalej len OZ) a depozit OZ vynakladá maximálnu snahu pri pomoci opusteným a nechceným mačkám.
2. Člen OZ a depozit OZ vykonáva svoju činnosť tak, aby nepoškodil dobré meno OZ, ani iných podobných organizácií, a tým neznížil šance na pomoc opusteným a nechceným mačkám, ako aj všetkým ostatným zvieratám.
3. Člen OZ alebo depozit OZ neodmietne odovzdať zviera adoptívnej osobe, alebo inštitúcii bez racionálnych a zdôvodniteľných príčin.
4. Člen OZ a depozit OZ dodržiava zákony a ostatné právne normy a predpisy.
5. Člen OZ a depozit OZ vynakladá maximálne úsilie na to, aby svojou činnosťou neobmedzoval iných ľudí a neovplyvňoval ich životné podmienky.
6. Člen OZ a depozit OZ zabezpečuje adekvátnu a dostatočnú starostlivosť o zverené zvieratá a vytvára všetky podmienky na zdravý život zvereného zvieraťa.
7. Člen OZ a depozit OZ vykonáva svoju činnosť tak, aby sa nedostával do rozporu so štátnymi a samosprávnymi orgánmi, spolupracuje s nimi.
8. Člen OZ a depozit OZ spolupracuje v maximálnej miere s ostatnými členmi a depozitmi OZ a svojou činnosťou neobmedzuje ich činnosť.
9. Člen OZ a depozit OZ poskytne osobe alebo inštitúcii, ktorej zveruje zviera do opatery, všetky dôležité informácie o jeho zdravotnom stave a povahových vlastnostiach, zvykoch, aby tak umožnil ich čo najbezproblémovejšie spolužitie.
10. Člen OZ a depozit OZ je povinný zachovať mlčanlivosť o všetkých skutočnostiach, údajoch a informáciách, o ktorých sa dozvedel alebo sa mu stali prístupnými v súvislosti s činnosťou v OZ, ak si to vyžadujú také okolnosti ako je potreba diskrétnosti, alebo iná potreba nutná pre rozvoj práce v rámci OZ.
11. Člen OZ a depozit OZ je povinný rešpektovať a dodržiavať pokyny orgánov OZ, ak tieto neodporujú filozofii a cieľom OZ.
12. Jednotlivé ustanovenia tohto kódexu sú rovnocenné a ich nedodržiavanie (porušenie) je sankcionované pozastavením, alebo zrušením členstva v OZ. Závažnosť porušenia (nedodržania) kódexu posúdia a sankciu určia v kooperácii Predsedníctvo OZ a Dozorná rada.

Miesto: . . . . . . . . . . . . . . . . . . . . . . . . . . . . . . .

Dátum: . . . . . . . . . . . . . . . . . . . . . . . . . . . . . . .

Meno a podpis člena alebo zástupcu depozitu: